**Комплексная работа па беларускай мове** 8 клас

Паважаныя ўдзельнікі! Набраная вамі колькасць балаў будзе зменшана  пры наяўнасці памылак (моўных, арфаграфічных, граматычных, пунктуацыйных).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Заданні** | **1** | **2** | **3** | **4** | **5** | **6** | **7** | **8** | **9** | **10** | **Усяго** |
| **Балы** |  |  |  |  |  |  |  |  |  |  |  |

**Заданне 1.** Калі ўзяць гукі 23-і, 30-ы, 25-ы, 32-і, 43-і, 60-ы з радкоў верша *Восень, восень залатая / Сее радасць на зямлі, / Хмарка ў сінім небе тае, / Мкнуць у вырай жураўлі. / Ніткай срэбнай павуцінне / Ў косах сонейка блішчыць. / Што за цуднае зіхценне!* (C.Новікаў-Пяюн),

атрымаецца слова:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Максімальная колькасць балаў – **2**.

**Заданне 2.**Запішыце словамі: 1) *да 7789 дадаць 280*; 2) *ад 866 адняць 592*; 3) *462 скласці з 833*.

Максімальная колькасць балаў – **3**

1)

2)

3)

**Заданне 3.**З дзеясловамі *адрасаваць*і *прэміраваць* складзіце па два сказы са значэннем закончанага і незакончанага трывання. Адзначце, з чым звязана спецыфіка ўтварэння трывальных пар з гэтымі дзеясловамі.

Максімальная колькасць балаў – **5**.

**Заданне 4.**Падкрэсліцесловы, якія «пахнуць» сырам. Запішыце, у якіх адносінах да гэтых слоў знаходзяцца тыя, што маюць іншыя словаўтваральныя крыніцы.

Максімальная колькасць балаў – **5**.

*Сыравэнджаны, сырэц, сырок, сырніца, сыракваша, сырковы, сырыца, сырамяць, сыраварны.*

**Заданне 5.**Калі ў Беларусі дзяржаўнымі мовамі з’яўляюцца беларуская і руская, то ў Аўстраліі – аўстраліўская, у Албаніі – албанская, у Анголе – ангольская, у Аргенціне – аргенцінская, у Грузіі – грузінская.

Так гэта ці не? Адказ абгрунтуйце.

Максімальная колькасць балаў – **5.**

**Заданне 6.**У складаным жыцці слова  мы часта не заўважаем, як «высокае» і «нізкае» ўжываецца ў адной форме. Так адбылося ў лексеме***хаўтуры*** і ***хаўтура***. Напрыклад, назва верша М. Багдановіча «Хаўтуры» падкрэслівае сітуацыю абраду провадаў нябожчыка для пахавання (*I вакруг агаляліся голавы, / I паспешна хрысціліся людзі; / Сэрца ныла, таміліся грудзі, / Думкі ціснулі, быццам як волава*). Я. Запруднік у сваім дзённіку ўжывае гэтае слова зусім з іншым значэннем: *‘лёгкі заработак ’*(Хадзілі спяваць пры сустрэчы страсбургскіх студэнтаў з лювэнскімі – ***хаўтура***нячуваная).

Паразважайце, як спалучыліся гэтыя два значэнні ў адной форме.

Максімальная колькасць балаў – **5**.

**Заданне 7.**Запішыце 6 вобразных азначэнняў да назоўніка ***восень****.* Запішыце тып слоўніка, у якім гэтыя азначэнні павінны быць зафіксаваны. Назавіце беларускіх аўтараў такіх слоўнікаў.

Максімальная колькасць балаў – **6**.

**Заданне 8.**Слухаем радыё і выпраўляем памылкі. Падкрэсліце ў дужках правільную форму.

Максімальная колькасць балаў – 5.

1) *У першай палове дня адбыліся (кваліфікаваныя, кваліфікацыйныя) спаборніцтвы.*2) *Трэба (здзяйсняць кантроль і праверку; весці кантроль і здзяйсняць праверку) за гэтымі даручэннямі (выканання гэтых даручэнняў).*3) *(Пакупайце, Купляйце) гарачы хлеб.*4) *Дынамаўцам не ўдалося павялычыць (вынік, лік) гульні.*5)*Літаральна (нядаўна, некалькі дзён таму, праз два дні) я наведала Акадэмію мастацтваў.*

**Заданне 9.**У рэдакцыю газеты прыйшла паскардзіцца жанчына і расказвае: *“Жыллё мы з мужам страцілі з-за****ятроўкі****, – грошай не мелі, каб пабудаваць сабе дом, вось і жылі ўсе разам у бацькавай хаце. Кожны дзень на кухні грызліся. Калі стала зусім немагчыма, патэлефанавала я сваёй****залоўцы****ў Валожын. Вазьмі, прашу, пажыць, пакуль бяда не здарылася. Нічога не будзе. Пазабіваемся з ятроўкай”*.

А карэспандэнт слухае тую жанчыну, спрабуе нешта ў блакноце запісаць і думае: *“Божачка мой, як я ва ўсім гэтым разбірацца буду. Хто такая ятроўка? Можа, у іх мясцовасці так называюць****свякроў****? А залоўка? Гэта****сястра****свякроўкі?”*

Дапамажыце карэспандэнту разабрацца ў сваяцкіх адносінах, раскрыўшы значэнне выдзеленых слоў.

Максімальная колькасць балаў – **4**.

|  |
| --- |
| ЯТРОЎКА - |
| ***Залоўка -*** |
| ***Свякроў -*** |
| ***Сястра -*** |

**Заданне 10.**У гады станаўлення нормаў сучаснай беларускай мовы быў вядомы жарт: на пытанне «Як справы?» (замест звычайных «Як жывеш?», «Як маешся?», «Як жыццё?», «Што ў цябе чуваць?» і г.д.) адказвалі: «Як злева, так i справа!». Гэта яшчэ раз падкрэслівае, наколькі чуйна, уважліва трэба ставіцца не толькі да значэння слова, але і да моўнай сітуацыі, натуральнасці маўлення.

Запішыце беларускія адпаведнікі да словазлучэнняў са словам ***дело***.

Максімальная колькасць балаў – **5**.

***то и дело*** –

***первым делом*** –

***неотложное дело*** –

***дел по горло*** –

***плотническое дело*** –